คุเนะคุเนะ (ตำนานเมือง)

คุเนะคุเนะ () เป็นสิ่งลี้ลับในตำนานเมืองญี่ปุ่นที่กำเนิดขึ้นจากอินเทอร์เน็ต ปรากฏครั้งแรกบนเว็บไซต์ในปี ค.ศ. 2001 โดยทั่วไปมักถูกบรรยายว่ามีรูปร่างเพรียวยาว สีขาว ลักษณะคล้ายกระดาษหรือผ้าในร่างมนุษย์ และมักปรากฏอยู่ตามทุ่งนาหรือทุ่งหญ้าในช่วงวันฤดูร้อนที่อากาศร้อนจัด ชื่อ "คุเนะคุเนะ" มาจากพฤติกรรมที่เล่าลือกันว่ามันมักจะบิดงอแขนขาไปมา

คำอธิบายเกี่ยวกับ คุเนะคุเนะ มักเชื่อมโยงกับความเข้าใจผิด เช่น การเห็นหุ่นไล่กาในทุ่ง หรือเสาไส้กรอกที่ใช้ในการระบายน้ำในพื้นที่ชุ่มน้ำ

 คำบรรยาย 
คุเนะคุเนะ มีรูปร่างคล้ายมนุษย์ที่ผอมสูงสีขาว ราวกับหุ่นกระดาษหรือผืนผ้าบาง ๆ เล่าว่าสามารถพบได้ในตอนกลางวันฤดูร้อน โดยจะปรากฏอยู่ตามทุ่งนาหรือทุ่งกว้างใหญ่ ในบางกรณีหายากอาจพบเห็นได้เหนือน่านน้ำทะเล คุเนะคุเนะจะขยับแขนขาของมันไปมาอยู่ตลอดเวลา ราวกับถูกสายลมพัดแรง ทั้งที่ในบางครั้งไม่มีลมพัดเลย พฤติกรรมการบิดและโบกไปมาเช่นนี้ทำให้มันถูกเรียกว่า "คุเนะคุเนะ" ซึ่งในภาษาญี่ปุ่นหมายถึง "บิด", "แกว่ง", หรือ "เลื้อยไปมา"Richard Freeman: The Great Yokai Encyclopaedia: The A-Z of Japanese Monsters. CFZ Press, Myrtle Cottage, Bideford 2010, , p. 200.Yamaguchi Satoshi Taro: 本当にいる日本の「現代妖怪」図鑑. Ryukura Verlag, Tokyo 2007, , p. 19-23.Ito Ryuhei: 「ネット怪談「くねくね. In: 世間話研究, 18. Ausgabe. Smalltalk Study Group, Kyoto 2008, p. 55-57.

คุเนะคุเนะเชื่อกันว่าจะมองเห็นได้เพียงจากระยะไกลเท่านั้น ผู้ที่อยู่ใกล้หรือคนงานในทุ่งนามักไม่รู้ตัวว่ามีมันอยู่ด้วย บางเรื่องเล่าว่าหากผู้ใดพยายามมองใกล้ ๆ จะทำให้เสียสติ ในบางสำนวนหากมีผู้สัมผัสหรือเดินเข้าใกล้ มันจะฆ่าคนนั้นทันที แม้แต่การจ้องมองมันจากไกลนานเกินไปก็ถือว่าอันตราย หากแต่หากไม่เข้าใกล้หรือไม่สัมผัส มันก็จะไม่ทำอันตรายใด ๆ 

 ภูมิหลัง 
คุเนะคุเนะ ปรากฏครั้งแรกในเรื่องเล่าสยองขวัญสั้นที่ถูกโพสต์บน ทูแชนแนล ในปี ค.ศ. 2001 เรื่องดังกล่าวได้รับการตอบรับที่ดีใน ทูแชนแนล และทำให้ผู้ใช้งานคนอื่น ๆ เริ่มเล่าประสบการณ์คล้ายคลึงกัน คุเนะคุเนะ มักถูกเล่าในรูปแบบบุคคลที่หนึ่ง เพื่อให้ดูเสมือนเป็นรายงานจากผู้เห็นเหตุการณ์จริง ปรากฏการณ์ลักษณะนี้สามารถพบได้เช่นเดียวกับกรณีของ สเลนเดอร์แมน และ ฮานาโกะซัง

รูปลักษณ์ของ คุเนะคุเนะ อาจเป็นผลจากการสับสนกับ หุ่นไล่กา แบบดั้งเดิมซึ่งพบได้ตามทุ่ง ข้าว และ ข้าวบาร์เลย์ รวมถึง  หรือการบูชา งู เช่น  อีกทั้งยังอาจเป็นการเข้าใจผิดว่าเป็น เสาไส้กรอกระบายน้ำ

อีกคำอธิบายหนึ่งอาจเป็นกลุ่มหมอกหนาทึบที่มักปรากฏเหนือทุ่งนาช่วงเวลากลางวัน หรืออาจเป็นภาพหลอนที่เกิดจาก โรคลมแดด และภาวะขาดน้ำในวันที่อากาศร้อนจัดก็เป็นได้

 อ้างอิง 

 แหล่งข้อมูลอื่น 
 Kunekune at scaryforkids (English)
 Background information about the Kunekune at blog.livedoor.jp (Japanese)
 Collected stories about the Kunekune at totalmatomedia.com (Japanese)

หมวดหมู่:สิ่งมีชีวิตในตำนานญี่ปุ่น
หมวดหมู่:ผีในจินตนาการ
หมวดหมู่:เรื่องเล่า
หมวดหมู่:ตำนานเมืองญี่ปุ่น